钦定古今图书集成/明伦汇编/氏族典/第454卷 > 《廖用贤尚友录》 > 宋繇
## 钦定古今图书集成/明伦汇编/氏族典/第454卷 > 《廖用贤尚友录》 > 宋繇

按《魏书宋繇传》：“繇字体业，敦煌人也。曾祖配，祖悌，世
仕张轨子孙。父僚，张元靓龙骧将军、武兴太守。繇少
有志尚，博通经史，诸子群言，靡不览综。吕光时举秀
才，除郎中。后奔段业，业拜繇中散常侍。繇以业无经
济远略，西奔李暠，历位通显。沮渠蒙逊平酒泉，得繇，
拜尚书吏部郎中。蒙逊死，子牧犍以繇为左丞，送其”
妹兴平公主于京师。世祖拜繇为河西王右丞相，赐
爵清水公。世祖并凉州，从牧犍至京师，卒，谥曰“恭。”